Diari Oficial de la Generalitat Valenciana


Sumari del DOGV 661, del 15-09-1987 (1987/809594)

DECRET 147/1987, de 7 de setembre, del Consell de la Generalitat Valenciana, pel qual s'estableixen ajudes econòmiques per a l'adquisició i la rebabilitació d'edificis, la destinació dels quals, una vagada condicionats, siga el d'habitatges en règim de lloguer o en el de dotacions.
------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1987/09/07/147/dof/vci/html**

### Dades del document

Número de DOGV
:   661

Data del DOGV
:   15-09-1987

Secció del DOGV
:   DISPOSICIONS GENERALS

Número del document
:   1987/809594


Data del document
:   07-09-1987

Organisme emissor
:   Conselleria d'Obres Públiques,Urbanisme i Transports

Tipus de document
:   Decret

Anàlisi jurídica

Decret 147/1987, de 7 de setembre del Consell de la Generalitat Valenciana, pel qual s'estableixen ajudes econòmiques per a l'adquisició i la rehabilitació d'edificis la destinació dels quals, una vegada condicionats, siga el d'habitatges en règim de lloguer o en el de dotacions.  
El Reial Decret 2329/1983, de 28 de juliol, de la Presidència, i el Decret 61/1986, de 19 de maig, del Consell de la Generalitat Valenciana, establien una sèrie de mesures per a potenciar l'actuació de les, Corporacions Locals en matèria de rehabilitació del patrimoni residencial urbà.  
No obstant això, si bé aquestes mesures consistien, en el Reial Decret esmentat, en préstecs en condicions favorables i destinats a finançar tant l'adquisició de l'edifici com la rehabilitació, i, en el supòsit del Decret 61/1986, en ajudes econòmiques a fons perdut per a les obres de rehabilitació, ambdós règims es consideren insuficients, fonamentalment en tractar-se d'actuacions en edificis la destinació dels quals, una vegada habilitats, siga el d'habitatges en règim de lloguer o en el de dotacions.  
Per tot això, el present Decret ve a completar, d'una banda, el sistema de préstecs previst en el Reial Decret 2329/1983, mitjançant un sistema d'ajudes a fons perdut i, d'una altra, el Decret 61/1986, ampliant la possibilitat d?ajuda econòmica també per a l'adquisició de l'edifici.  
En atenció d'aquests motius, tenint en compte la competència exclusiva que ostenta la Generalitat Valenciana en matèria d'habitatge segons l?article 31.9 de l'Estatut d?Autonomia de la Comunitat Valenciana, a proposta del Conseller d'Obres Públiques, Urbanisme i Transports, i amb la deliberació prèvia del Consell de la Generalitat Valenciana en sessió celebrada el dia 7 de setembre de 1987,  
DECRETE:  
Article únic  
Un. Les Corporacions Locals quan promouran actuacions de rehabilitació, podran sol·licitar ajudes econòmiques a la Direcció General d?Arquitectura i Habitatge de la Conselleria d'Obres Públiques, Urbanisme i Transports per a l?adquisició d?edificis la destinació dels quals, una vegada condicionats, siga el d'habitatges en règim de lloguer o en el de dotacions.  
Dos. Les ajudes a què fa referència l'apartat anterior consistiran en un percentatge que podrà assolir fins el cent per cent (100%) del preu de venda per als primers deu mil·lions de pessetes (62.733.559 Pta.) i fins al cinquanta per cent (50%) de la resta del preu si excedia la dita quantitat.  
Tres. Per a poder optar a aquests beneficis, s?haurà de presentar davant la Direcció General d?Arquitectura i Habitatge o davant l'Oficina Comarcal de Rehabilitació corresponent, abans del 30 d?octubre d?enguany, les sol·licituds d?ajudes, que s'acompanyaran dels documents següents:  
- Plànols de l'edifici.  
- Opció de compra.  
- Fotografies de l'edifici.  
- Estudi econòmic de la viabilitat de l'operació.  
- Compromís que, una vegada adquirit l?immoble, hom presentarà l'escriptura pública de compra- venda, degudament inscrita en el Registre de la Propietat, així com el programa d'actuació que garantesca l'execució de les obres en el període d'un any des que es faça la concessió de la subvenció.  
Una vegada rebudes les sol·licituds, en un termini de 30 dies seran estudiades i resoltes.  
Quatre. Si en el termini de deu mesos la Corporació Local no justificava degudament l'adquisició de l?immoble, la Generalitat podria revocar l'ajuda concedida. Així mateix, podrà revocar-se l'ajuda quan transcorregut el termini previsible per a l'execució de les obres de rehabilitació, aquestes no s'hauran efectuat, o s?incomplirà la destinació per a la qual fou concedida.  
DISPOSICIO ADDICIONAL  
Per Ordre del Conseller d'Obres Públiques, Urbanisme i Transports podran ser modificats els procediments per a accedir a les ajudes, la documentació, els terminis de sol·licitud o la quantia de les ajudes que contemplen tant aquest Decret  
com el Decret 61/1986, de 19 de maig, del Consell de la Generalitat Valenciana.  
DISPOSICIO FINAL  
Aquest Decret entrarà en vigor l?endemà de la publicació en el Diari Oficial de la Generalitat Valenciana.  
València, 7 de setembre de 1987.  
El President de la Generalitat,   
JOAN LERMA I BLASCO  
El Conseller d'Obres Públiques, Urbanisme i Transports,   
RAFAEL BLASCO I CASTANY


Còpia Permalink ELI